પીએનબીએ આ કૌભાંડ માટે બેન્કના દસ કર્મચારીઓને સસ્પેન્ડ કર્યા છે. બેન્કિંગ સેક્રેટરી રાજીવ કુમારે કહ્યું કે આ કર્મચારીઓ પર કેટલાક પસંદગીના ખાતાંધારકોને લાભ પહોંચાડવાનો આરોપ મુકાયો છે. ઉલ્લેખનીય છે કે પીએનબીની સન 2017ની નેટ આવક રૂ. 1320 કરોડ હતી તેની સામે બેન્કની એક જ શાખામાં રૂ. 11,400 કરોડના છદ્મ આર્થિક વ્યવહારો કરાયા છે જે બેન્કની નેટ આવક કરતાં આઠ ગણા છે. છેતરપિંડીભર્યા આર્થિક વ્યવહારો કરાયાની જાણ પીએનબીએ પોતે જ બોમ્બે સ્ટોક એક્સચેન્જ અને કાયદા એજન્સીઓને કરી હતી.